Nyeste Skilderie af Kiøbenhavn, 1829-03-10
Jndenlandske Efterretninger. Blandt mærkelige danske Mænd som nyelig ere døde, og hvis Minde Historien vil bevare ere: 1) Vice-Admiral Johan Olfert Fischer. Han var fød 1747. Det var, som bekjendt, ham, der paa Danmarks minderige Dag d. 2 Apr. 1801 førte Overkommandoen over den danske Defensionslinie og paa Orlogskibet Dannebrog havde han først heiset sin Stander. Hans officielle Beretning om Slaget læses i Collegialtid. 1801 Nr. 19, (og derfra paa flere Steder); Fienden havde, sagde han blandt mere, alle Steder 2, hvor vi havde 1, og Blokskibet Prøvestenen havde, foruden Kontre-Admiralen og 1 Linie-Skib, 2 Fregatter som skjød ham hele Tiden ret for ind, udenat han kunde besvare disse et Skud. Naar jeg altsaa blot historisk melder, hvad Deres K. H. Kronprindsen selv har seet, og med Dem saa stor en Deel af Danmark og Europas Borgere; at denne (jeg tør vel kalde den saa høist ulige Kamp varede og vedligeholdtes med en uforlignelig Tapperhed i 4 1/2 Time: at den superiøre Magts Jld 1 Time for Slagets Ende allerede var saaledes svækket, at adskillige af de engelske Skibe, hvoriblandt Vice-Admiral Nelsons, kun skjød med enkelte Kanoner: at denne Helt, i dette Øieblik, midt i Slagets Hede, sendte en Parlementær i Land for at foreslaae Vaabenstilstand, naar jeg tillægger: at det er mældt mig, at 2 engelske Linieskibe allerede havde strøget, men ved Opseiling af friskere Skibe bleve soutinerede og heiste igjen, saa er det mig vel tilladt at sige, tilladt at troe, at Fienderne selv ville tilstaae, at Danmarks gamle Søkriger Ære den Dag lyste i saa utrolig Glands, at jeg takker Himlen for at have haft Europa til Vidne derpaa. Endnu hans Seierens Vægtskaal om ikke lige, dog var den langt fra ikke sjunken til Skade for Danmark. Selv de første og haardest attakerede sydligste Skibe, selv den omringede, med almin høie Jdee om dansk Tapperhed, ubegribelige Prøvesteen, slog endnu en Stund, til næsten alle Kanoner vare demonterede. Omsider maatte disse vige Overmagten, og den danske Jld ophørte derpaa efterhaanden sønder fra og nord efter. Allerede Kl. 11 1/2 blev Orlogsskibet Dannebroge, paa Siden af hvilket Vice-Admiral Nelson laae, skudt i Brand. Jeg begav mig med min Stander paa Orlogskibet Holsteen af nordre Fløi, men Dannebroge stred længe under den strax isteden for heiste Vimpel. Den havde ved Enden af Affairen 270 Mand døde og blesserede. Han var decoreret med Den Aprils Medaille i Guld, besat med Diamanter, var fra 25 Mai 1826 Storkors af Dbrog. og forud Dom. Han var ugift, og bestemte ved Testamente af 19 Dec. 1826 (med kongl. allernaad. Confirmation af 24 Febr. 1829), at Revenuerne af alle hans Midler skulle udbetales til hans Syster Frøken Antonette Fischer, saalænge hun er i ugift Stand; men efter hendes Død skulle de, Actier, Obligationer etc. etc. i et og alt efter Udredelsen af Boets Udgifter, og visse i Testamentet bestemte Summer, tilfalde den tyske Reformerte Kirke i Kjøbenhavn, som denne Kirkes Eiendom, til denne Kirkes og den tysk reformerede Gudstjenestes Vedligeholdelse i Fremtiden. Dette Legat beregnes til at blive i sin Tid omtrent 7 til 8000 Rbdl. 2) Konferentsraad og Geheime-Archivar Grim Johnsen Thorkelin er død den 4de denne Maaned. Han var fød 6 Oct. 152 i Island. Blev 1773 Student fra Kjøbenhavns Metropolitanskole, 1777 Secretair ved den Magnæanske Kommission; 1780 blev ansat i Geheime-Archivet 1783 fik Prædikat af Professor, reiste 1786 paa det antiqvariske Studium til England, Jrland, og Skotland, blev 1788 Det. Juris ved Universitetet i St. Andrews. Han kom 1791 tilbage, og blev Archivarius ved Geheime-Archivet. Ridder af Dannebrog den 28 Januar 1811, Konferentsraad den 1 November 1828. Blandt hans forskjellige Skrifter er Diplomatarium Arnæmagnæanum, 2 Dele 4. 1786, og Udgaven af Magnus Lagabæters Gulathings Lov, de vigtigste, og hans 1791 paa engelsk udgivne, siden paa tysk og dansk oversatte, Skrift om Danmark det meest læste. Afdøde Justitsraad og Lotto Administrator Ole Hougaards Enke, siden afdøde Frue Ane Hougaard, fød Wind, har, ved Testament af 20 Juli 1825 og senere Codicil af 20 Jan, 1826 med kongl. Confirmation af 1 Dec. 1827, givet til det Offentlige 15,000 Rbdl. i Repræsentativer, nemlig a) ved Testamentet. 1) Til Kjøbstaden Holbeks Byes Fattige, en Kapital af 5000 Rbdl., hvis Renter uddeles til de meest Trængende. 2) Til Kirkens Vedligeholdelse i Holbek 1000 Rbdl. b) ved Codicillet. 3) Til Døvstumme, Jnstitutet 4000 Rbdl. 4) Til de Blindes Jnstitut 4000. 5) Til Helliggeistes Sogns Fattigskole 1000 Rbd. imod at denne vedligeholder det over Testatricis afdøde Mand opsatte Monument, og tillige holder Graven reen og net, indtil det paa Gravstedet meddeelte Skjøde er forfaldet.